நாம் அண்ணாந்து பார்த்த புகழ் பெற்ற பலரும் கடைசி காலத்தில் கஷ்டப்பட்டிருக்கின்றனர். பலர், அவர்களது விதியின் பயனாகச் செய்த தவறுகளால். வி.கே.ராமசாமி போன்ற பலர் அதில் அடங்கும். (அத்தகைய விதி அவர்களைத் தள்ளும்போது, அவர்களுக்கு என்ன உதவினாலும் அதனால் பயன் இருக்காது, அதாவது விதியின் குறுக்கே நாம் நிற்க முடியாது. வி.கே.ராமசாமி அவர்களுக்கு ரஜினி கடைசி காலத்தில் உதவினார்-25 லட்சம், ஆனால் அது அவருக்குப் பயன் தரவில்லை. வலம்புரி ஜான், தாமரைக்கனி அவர்களும் விதியின் பயனாக கஷ்டப்பட்டவர். நான் நாமக்கல் கவிஞர் வெ.இராமலிங்கம் பிள்ளை அவர்களின் வரலாற்றைப் படித்திருக்கிறேன், அவர் எழுதியது. அதிலும் விதியின் கரங்கள் நமக்குத் தெரியும். சுருக்கமாக, விடுதலைப் போராட்டத்தில் ஈடுபட்டதால், வருமானம் இல்லாமல் கஷ்டப்படுகிறார், தொழில் எதிலும் ஈடுபடமுடியவில்லை. அவரது அத்யந்த சிநேகிதன், அப்போ பெரும் அளவிடமுடியாத பணக்காரனாக இருப்பவர், எங்கேயோ சென்றவர், காரில் அவரைத் தேடிவந்து பார்த்து வருந்தி, இப்போதே பணத்தை எடுத்துக்கொள் என்று சொல்கிறார், பின்பு, அவரே பணம் வேண்டாம், என் இடத்தையே உனக்கு எழுதிவைக்கிறேன், சேலம்(?) சென்று தகவல் கொடுக்கிறேன், உடனே வா என்று சொல்லிச் சென்றவர், திடீரென இறந்துவிடுகிறார், இதுபோல் பல நிகழ்ச்சிகளை அவர் குறிப்பிட்டிருக்கிறார்… காரணம், விதி அவருக்கு பணம் சேரக்கூடாது என்று வைத்திருக்கிறது. எழுத எழுத இவை நீண்டுவிடும். அதனால் நிறுத்திக்கொள்கிறேன்)